cyanic-selkie/wikianc huggingface dataset:
Fiksētas fāzes kontūrs
Spektrālās enerģijas izkliedēšana
Visas elektroniskās sistēmas nevajadzīgi izstaro radio frekvenču (RF) enerģiju. Dažādas regulējošās iestādes, piemēram, ASV tā ir Federālā komunikāciju komisija (angliski: FCC), Eiropā - CE marķēšana, nosaka elektroierīces atļautās izstarotās enerģijas daudzumu un tās radītās interferences zonu. Vispārīgi izstarotais trokšņa signāls paradās kā asas spektrālās komponentes (parasti darbības frekvence un dažas tās harmonikas frekvences). Sistēmas veidotājs var izmantot spektra izkliedes fiksētas fāzes kontūru (angliski: Spread-spectrum PLL), lai samazinātu interferenci ar augsta labuma (angliski: High-Q) signālu uztvērējiem, kur izstarotā enerģija tiek izkliedēta lielā spektrālajā apgabalā. Piemēram, palielinot vai samazinot darba frekvences vērtību par nelielu vērtību (aptuveni 1%), ierīce, kura darbojas ar simts megahercu lielu frekvenci var izplatīt izstarotās enerģijas apjomu dažu megahercu diapazonā, kas krasi samazina uztvertā trokšņa apjomu FM radio kanālos, kuru joslas platums ir vairāki desmiti kilohercu.
Takts signāla izplatīšana
Bieži references signāls tiek padots mikroshēmai un nodrošina fiksētas fāzes kontūra (FFK) darbību, kuru izmanto sistēmas takts signāla izplatīšanas bloku. Takts signāla izplatīšana parasti tiek veikta tā, lai takts signāls katrā sistēmas ierīcē nonāktu vienlaicīgi. Viena no šādām ierīcēm ir pats fiksētas fāzes kontūrs, kurš tā ieejā saņem negatīvu atgriezeniskās saites signālu. Fiksētas fāzes kontūrs tiek izmantots, lai salīdzinātu izplatīto takts signālu ar references signālu, un tas maina frekvenci un fāzi tā izejas signālam tā, lai references signāla fāze un frekvence sakristu ar izejas signāla fāzi un frekvenci.
Fiksētas fāzes kontūri var tikt izmantoti dažādās sistēmas vietās – tie regulē takts signālu ierīcēs, kas atrodas vairāku metru attālumā, vai funkcionālajiem blokiem, kas atrodas uz tās pašas mikroshēmas. Dažreiz par references signālu izmanto ne tikai signālu no svārstību ģeneratora, bet datu plūsmu, no kuras ir iespējams efektīvi atjaunot takts signālu. Citreiz par references signālu var izmantot sistēmā izplatīto takts signālu vai references signāla racionālu frekvences daudzkārtni.
Trīces un trokšņa samazināšana
Viena no visām vēlamajām fiksētas fāzes kontūra (FFK) īpašībām ir references un atgriezeniskās saites signālu takts vienlaicīgu impulsu noregulēšana. Vidējā laika starpība starp abu signālu fāzēm, kad FFK ir fiksējis fāzi, tiek saukta par statisko fāzes novirzi (angliski: Static phase offset). Fāžu neatbilstība starp šiem diviem signāliem tiek saukta par sekošanas trīci (angliski: Tracking jitter). Ideālā situācijā statiskās fāzes novirze ir vienāda ar nulli un sekošanas trīces vērtība ir maksimāli zema.
Fāzes troksnis (angliski: Phase noise) ir papildus trīces veids, kas tiek novērots FFK shēmās. To izraisa regulējamais svārstību ģenerators un tā kontroles shēmas elementi. Šī iemesla dēļ dažas FFK tehnoloģijas darbojas labāk nekā citas. Labākie digitālie FFK ir veidoti uz kop-emitera loģikas elementu bāzes, tomēr tie patērē daudz enerģijas. Lai būtu iespējams izveidot sistēmu ar zemu fāzes troksni, nepieciešams izvairīties no uz tranzistoru-tranzistoru loģikas bāzētu mikroshēmu vai uz KMOP loģikas bāzētu mikroshēmu izmantošanas.
Frekvences sintezēšana
Digitālajās bezvadu komunikāciju sistēmās (GSM, CDMA u.c.) fiksētas fāzes kontūrs tiek izmantots, lai nodrošinātu frekvences augšup-pārveidošanu signāla raidīšanas laikā vai frekvences lejup-pārveidošanu signāla uztveršanas laikā. Lielākajā daļā mobilo iekārtu šīs funkcijas ir iebūvētas vienā integrālajā shēmā, kas samazina ierīces izmaksas un lielumu. Tomēr, lai nodrošinātu augstu veiktspēju bāzes staciju termināliem, raidīšanas un uztveršanas elektriskās shēmas tiek veidotas no diskrētām komponentēm, lai nodrošinātu nepieciešamos parametrus. GSM lokālie svārstību ģeneratoru moduļi tiek veidoti izmantojot frekvences sintezētāja integrālo shēmu un diskrētu ar spriegumu regulējamu svārstību ģeneratoru (SRSĢ).
Bloka diagramma
Fāzes detektors salīdzina divus ieejas signālus un izvada kļūdas signālu, kurš ir proporcionāls to fāzes starpībai. Kļūdas signāls tiek filtrēts ar zemo frekvenču filtru un izmantots, lai kontrolētu ar spriegumu regulējamo svārstību ģeneratoru (SRSĢ). Rezultātā tas izveido signālu ar proporcionālu fāzes nobīdi. Izejas signāls tiek padots caur neobligātu frekvences dalītāju uz fāzes detektora ieeju, izveidojot negatīvu atgriezeniskās saites cilpu. Ja izejas signāla fāze sāk dreifēt vienā virzienā, tad kļūdas signāls pieaugs, kas liks ar spriegumu regulējamam svārstību ģeneratoram mainīt signāla fāzi pretējā virzienā, samazinot kļūdas lielumu. Rezultātā izejas signāla fāze ir fiksēta ar signāla fāzi otrajā fāzes detektora ieejā. Šo signālu sauc par references signālu.
Analogie fiksētas fāzes kontūri, galvenokārt, tiek veidoti izmantojot analogu fāzes detektoru, zemo frekvenču filtru un SRSĢ negatīvās atgriezeniskās saites konfigurācijā. Digitāls fiksētas fāzes kontūrs izmanto digitālu fāzes detektoru, kura atgriezeniskās saites ķēdē vai references signāla ķēdē, vai abās ķēdēs var būt frekvences dalītājs, lai izveidotu izejas signāla frekvenci kā references frekvences racionālu daudzkārtni. Reālo skaitļu daudzkārtnis references signāla frekvencei tiek izveidots, aizstājot vienkāršu skaitļa N dalītāju ar programmējamu daļskaitļa dalītāju. Šo tehniku mēdz saukt par fractional-N fiksētas fāzes kontūru.
Svārstību ģenerators izvada periodisku izejas signālu. Tiek pieņemts, ka sākotnēji regulējamā svārstību ģeneratora frekvence ir tuvu references signāla frekvencei. Ja ģenerētā signāla fāze atpaliek no references signāla fāzes, tad fāzes detektors maina kontroles sprieguma vērtību regulējamajam svārstību ģeneratoram, lai tas palielinātu ģenerētā signāla frekvenci. Līdzīgi, ja ģenerētā signāla fāze steidzas, tad kontroles spriegums uz regulējamo svārstību ģeneratoru tiek mainīts tā, lai tas samazinātu ģenerētā signāla frekvenci. Tā kā sākotnēji starpība starp regulējamā svārstību ģeneratora izejas signāla frekvenci un references signāla frekvenci var būt liela, tad fāzes detektors var reaģēt uz frekvenču starpību, tādā veidā palielinot fiksēšanas diapazonu atļautajiem ieejas signāliem.
Atkarībā no pielietojuma, regulējamā svārstību ģeneratora izejas signāls vai kontroles signāls uz regulējamo svārstību ģeneratoru nodrošina lietderīgu informāciju par fiksētas fāzes kontūra ķēdi.
Fāzes detektors
Fāzes detektors (FD) ģenerē spriegumu, kas attēlo fāzes starpību starp diviem signāliem. Fiksētas fāzes kontūrā (FFK) vienā no fāzes detektora ieejām tiek padots signāls no references svārstību ģeneratora, bet otrā fāzes detektora ieejā – signāls no ar spriegumu regulējamā svārstību ģeneratora (SRSĢ) izejas. Spriegums FD izejā tiek izmantots, lai kontrolētu SRSĢ tā, lai fāzes starpība starp abām ieejām tiek turēta nemainīga, padarot to par negatīvās atgriezeniskās saites sistēmu. Divās galvenajās fāzes detektoru kategorijās (analogā un digitālā) ir atrodami dažādu veidu FD.
Dažādiem fāzes detektoru tipiem ir dažādas veiktspējas īpašības.
Piemēram, frekvenču jaucējs rada harmonikas, kas pielietojumos, kuros nepieciešama signāla spektrāla tīrība, palielina elektriskās shēmas sarežģītību. Rezultējošās nevajadzīgās sānu joslas (no SRSĢ kontroles signāla modulācijas), kuras, dēvētas par “references troksni” (angliski: Reference spurs), var ietekmēt kontūra filtra prasības un samazināt frekvences notveršanas diapazonu un palielināt fāzes un frekvences fiksēšanas laiku virs prasību noteiktā limita. Šādos pielietojumos tiek izmantoti sarežģīti digitālie fāzes detektori, kuru izejas signālā references troksnis ir mazāk izteikts. Tāpat, kad ir FFK ir fiksētā stadijā, šāda veida fāzes detektoram statiskā fāzes nobīde starp signāliem tā ieejās ir tuvu 90 grādiem. Faktiskā fāzes starpība tiek noteikta ar līdzstrāvas kontūra pastiprinājumu.
Izmantojot “bang-bang” tipa līdzstrāvas uzkrājēju (angliski: Charge pump), fāzes detektoram vienmēr ir nepieciešama tā saucamā tukšā josla (angliski: Dead band), kur ieejas signālu fāzes starpība ir pietiekami maza un fāzes detektors neuztver fāzes kļūdu. Pateicoties frekvences dreifēšanai tukšajā joslā, fāzes detektori ar “bang-bang” tipa līdzstrāvas uzkrājēju ir zināmi ar izteikti minimālu trīces pīķu līmeni (angliski: Peak-to-peak). Šādi fāzes detektori ir ļoti noderīgi pielietojumos, kur nepieciešams ļoti zems trokšņa līmenis SRSĢ izejas signālā, jo detektora izejas signāls satur ļoti šaurus impulsus, kad FFK atrodas tukšajā joslā. Šie šaurie impulsi ir satur mazas enerģijas svārstības, tādēļ tos ir ļoti viegli filtrēt no SRSĢ kontroles signāla. Tas nozīmē, ka SRSĢ kontroles signāla modulācijas gadījumā, tā izejas signāla frekvence saturēs ļoti vājas FM sānu joslas.
Vingrošana 1896. gada vasaras olimpiskajās spēlēs — vingrošanas riņķi vīriešiem
Pirmo trīs vietu un piektās vietas ieguvējs ir zināmi, taču ceturtās vietas ieguvējs nav zināms. Par pirmo olimpisko čempionu šajā disciplīnā kļuva Grieķijas sportists Joannis Mitropuls. Šī bija pirmā zelta medaļa, ko Grieķija izcīnīja mūsdienu olimpiskajās spēlēs. Sudraba medaļu izcīnīja Vācijas sportists Hermanis Veingertners, bet bronzas medaļu ieguva Grieķijas sportists Petrs Persakis.
Fiksētas fāzes kontūrs
Fāzes detektors
Bieži FFK elektriskajās shēmās ir nepieciešams zināt, kad kontūra fāze un frekvence nav fiksēta. Šobrīd sarežģītākie digitālie fāzes-frekvences detektori ir spējīgi nodrošināt ar paziņojumu, ka FFK nav fiksēts.
Vingrošana 1896. gada vasaras olimpiskajās spēlēs — vingrošanas riņķi vīriešiem
Valstis
Iekavās norādīts sportistu skaits no attiecīgās valsts.
Fiksētas fāzes kontūrs
Filtrs
Pirmā funkcija ir noteikt kontūra dinamiku jeb to cik izveidotā dinamiskā sistēma ir stabila. Tas parāda kā kontūrs reaģē uz traucējumiem, kā izmaiņām references signāla frekvencē, izmaiņām atgriezeniskās saites dalītājā, vai sistēmas ieslēgšanas procesā. Izplatīti dizaina apsvērumi ir diapazons, kurā kontūrs ir spējīgs panākt fāzes un frekvences fiksāciju, piemēram, frekvences ievilkšanas diapazons (angliski: Pull-in range), fāzes fiksācijas diapazons (angliski: Lock range), notveršanas diapazons (angliski: Capture range), laika periods, cik ātri kontūrs panāk fāzes un frekvences fiksāciju, piemēram, fiksācijas periods (angliski: Lock time), fiksēšanas periods (angliski: Lock-up time), un svārstību rimšanas norises process. Atkarībā no pielietojuma, dizainā var būt nepieciešams viens vai vairāki šādi moduļi: vienkāršas proporcijas (pastiprinājums vai vājinājums), integrāļa (zemo frekvenču filtrs) un/vai atvasinātāja (augsto frekvenču filtrs). Biežāk apskatītie kontūra parametri ir kontūra pastiprinājuma rezerve (angliski: Gain margin) un fāzes rezerve (angliski: Phase margin). Lai izstrādātu šo funkciju, izmanto vispārējas koncepcijas kontroles teorijā, ieskaitot PID kontrolieri.
Otrais dizaina apsvērums ir references signāla frekvences enerģijas (pulsāciju) ierobežošana fāzes detektora izejā, ar kura signālu tiek kontrolēts ar spriegumu regulējams svārstību ģenerators (SRSĢ). References svārstību frekvences esamība SRSĢ ieejā veic frekvenču modulāciju (FM) un SRSĢ izejā ir novērojamas FM modulācijai tipiskās sānu joslas, kuras mēdz dēvēt par “references troksni” (angliski: Reference spurs). Zemo frekvenču filtra uzdevums ir vājināt šo fāzes detektora radīto enerģiju, bet tāpat ir iespējams izmantot digitālos joslu filtrus, lai noņemtu nevajadzīgās svārstības.
Filtra bloka dizains var būt atkarīgs no jebkura no šiem apsvērumiem, vai var būt komplekss process, kur pamīšus tiek izmantoti abu apsvērumu risinājumi. Tipiskākie kompromisi ir palielinot joslas platumu samazinās sistēmas stabilitāte vai pārāk liela svārstību vājināšana, lai iegūtu labāku stabilitāti, samazina sistēmas darbības ātrumu un palielina fiksēšanas laiku. Bieži fāzes troksnis tiek ietekmēts dažādu apstākļu dēļ.
Svārstību ģenerators
Visi fiksētas fāzes kontūri izmanto regulējamu svārstību ģeneratoru, lai būtu iespējams mainīt izejas signāla frekvenci kādā noteiktā diapazonā. Tas var būt analogs ar spriegumu regulējams svārstību ģenerators (SRSĢ), kuru kontrolē ar analogu elektrisko shēmu analoga fiksētas fāzes kontūra (FFK) gadījumā vai digitāli ar ciparu uz analogs pārveidotāju (CAP) digitāla fiksētas fāzes kontūra gadījumā. Digitāli svārstību ģeneratori, kurus regulē izmantojot ciparu kontroles metodes mēdz izmantot tikai pilnīgi digitālos FFK (angliski: AD PLL)
Atgriezeniskās saites ķēde un neobligāts dalītājs
Fiksētas fāzes kontūri (FFK) var iekļaut frekvences dalītāju starp svārstību ģeneratoru un fāzes detektora atgriezeniskās saites ieeju, lai izveidotu frekvenču sintezētāju. Programmējams dalītājs ir īpaši noderīgs radio raidītāju pielietojumos, jo no viena stabila, precīza, bet dārga kvarca kristāla references svārstību ģeneratora ir iespējams izveidot lielu skaitu raidīšanas frekvenču.
Daži FFK tāpat iekļauj dalītāju starp references signāla izeju un fāzes detektora references ieeju. Ja dalītājs atgriezeniskās saites shēmā frekvenci dala ar skaitli N un references signāla frekvence tiek dalīta ar skaitli M, tad šī metode atļauj FFK shēmai reizināt references signāla frekvenci ar N/M reizinātāju. Šāda pieeja varētu šķist nepareiza, jo iespējams pievadīt references signālu ar zemāku frekvenci, tomēr dažos gadījumos references frekvences vērtība var būt ierobežota kādu parametru dēļ, tad references dalītājs var izrādīties noderīgs.
Frekvences daudzkāršošanu var panākt fiksējot ar spriegumu regulējams svārstību ģeneratora (SRSĢ) izejas signālu uz n-to references signāla harmonikas frekvenci. Vienkārša fāzes detektora vietā var izmantot harmoniku jaucēju (angliski: Sampling mixer). Tas pārveido references signālu impulsu plūsmā, kas ir bagāta ar harmonikām. SRSĢ izejas signāla frekvence tiek pieskaņota vienai no harmonikām. Rezultātā vēlamais harmoniku jaucēja izejas signāls, kas atbilst starpībai starp n-to harmoniku un SRSĢ izejas signāla frekvenci, atrodas kontūra filtra caurlaides joslā.
Tāpat nepieciešams iekļaut to, ka atgriezeniskās saites ķēde nav ierobežota tikai ar frekvences dalītāju. Šajā ķēdē iespējams ievietot citus elementus kā frekvences reizinātāju vai jaucēju. Frekvences reizinātājs liks SRSĢ izejas signāla frekvencei būt references signāla frekvences daļskaitļa daudzkārtnim, piemēram, 1/N. Jaucējs var pārveidot SRSĢ izejas signāla frekvenci par fiksētu novirzes vērtību. Tāpat ir iespējams kombinēt šos elementus, piemēram, dalītāju aiz jaucēja, kas atļauj dalītājam strādāt ar zemāku frekvenci nekā SRSĢ izejas signāla, kas samazina kontūra pastiprinājuma zudumus.
Skatīt arī
Radio
Superheterodīns
Preiļu novada bērnu un jauniešu centrs
Preiļu novada bērnu un jauniešu centrs ir interešu izglītības iestāde Preiļos, Preiļu novadā. Atrodas Preiļos, Kooperatīva ielā 6. Pašreizējā direktore — Aija Caune.
Tehniskās jaunrades nodaļa atrodas Preiļos, Aglonas ielā 24.
Reģistrācijas numurs izglītības iestāžu reģistrā: 4251900393.
2015./2016.mācību gadā skola piedāvā šādas interešu izglītības programmas :
Truth or Dare
Truth or Dare ir amerikāņu rokgrupas Automatic Loveletter debijas albums, kas izdots.
Ūdenskrātuve
Ūdenskrātuve ir mākslīga ūdenstilpe, parasti izveidota upes ielejā vai reljefa pazeminājumā, aizsprostojot tās gultni ar mērķi uzkrāt ūdeni izmantošanai saimniecībā.
1438. gads
1438. gads bija parastais gads, kas pēc Jūlija kalendāra sākās trešdienā.
Trīs jūru iniciatīva
Trīs jūru iniciatīva (3JI) ir 2016. gadā radīta starptautiska organizācija ar mērķi stiprināt ekonomiskās attiecības un attīstīt starpvalstu komunikāciju, infrastruktūru un savietojamību starp 12 Eiropas Savienības valstīm, kas atrodas starp Baltijas, Melno un Adrijas jūru un ir šobrīd straujāk augošais reģions Eiropā.
Dalībvalstis (2022)
Austrija, Bulgārija, Čehija, Horvātija, Igaunija, Latvija, Lietuva, Polija, Rumānija, Slovākija, Slovēnija un Ungārija.
Stratēģiskie partneri: Amerikas Savienotās Valstis, Vācija un Eiropas Komisija.
Van der Melens (jātnieks)
Van der Melens (fr; vārds nav zināms) bija beļģu jātnieks, startējis 1900. gada vasaras olimpiskajās spēlēs.
Plokjē kopā ar zirgu The Wett 1900. gada vasaras olimpiskajās spēlēs startēja jāšanas tāllēkšanas disciplīnā. Diemžēl nav zināms precīzs viņa iegūtais rezultāts.
Reibonis
Reibonis (la) ir apkārtējo priekšmetu griešanās sajūta vai līdzsvara traucējumi, kas var būt saistīti ar sliktu dūšu, vemšanu, samaņas zaudēšanu, troksni ausīs, dzirdes pasliktināšanos.
Reiboņa gadījumā ieteicams apsēsties un izvairīties no lieku kustību veikšanas.
Iemesli: traucējumi vestibulārajā (līdzsvara) aparātā iekšējā ausī vai galvas smadzenēs.
Pēc Starptautiskās slimību klasifikācijas (SSK-10) slimības kods ir R42.
Antonio Meuči
Antonio Santi Džuzepe Meuči (, dzimis, miris ) bija itāļu izcelsmes amerikāņu izgudrotājs, dažkārt tiek uzskatīts par "īsto" telefona radītāju. Džuzepes Garibaldi draugs.
Savās mājās Steitenailendā Meuči radīja balss pārraides ierīci un 1871. gadā pieteica patenta brīdinājumu (patent caveat) par šo ierīci, neminēdams balss pārraidi ar elektriskās strāvas palīdzību. 1876. gadā Bells iesniedza savu telefona patentu.
Dzimis Florencē. 1835. gadā Meuči kopā ar sievu emigrēja uz Kubu, bet 1850. gadā - uz ASV, nodibinot sveču fabriku. 1850./51. gadā Meuči mājā dzīvoja viņa draugs Džuzepe Garibaldi. Neveiksmīgu darījumu rezultātā 1861. gadā Meuči bankrotēja.
Sanmina
Sanmina Corporation ir ASV uzņēmums, kas nodarbojas ar elektronisku ierīču komponentu ražošanu. Dibināts 1980. gadā. Galvenais birojs atrodas Sanhosē, Kalifornijā.
Uzņēmums ražo daudzslāņu iespiedplates, mātesplates, kabeļus, plastmasas un metāla detaļas, atmiņas ierīces, optiskās un mikroviļņu ierīces.
Sanmina Corporation akcijas tiek kotētas Ņujorkas fondu biržā (kods SANM). Lielākie akcionāri 2013. gada 31. martā bija: Invesco Ltd., Donald Smith & Co., Inc., Columbia Wanger Asset Management LLC, Vanguard Group Inc., Ameriprise Financial Inc.
SCI
1961. gadā inženieri Olin B. King, Bill Greaver un Joe Kirk dibināja uzņēmumu Space Craft Inc. (vēlāk pārdēvēts par SCI Systems), lai ražotu elektroniskos komponentus aerokosmiskajai rūpniecībai. Pasūtītāji laika gaitā bija tādi uzņēmumi kā Boeing, Sperry, IBM, Commodore, Thiokol un Northrop. Sākotnēji tika izgatavotas iekārtas pavadoņiem un raķetēm.
1967. gadā izveidots meitas uzņēmums SCI Metals, Inc., pēc gada — SCI Plastics, Inc. un iegādāti uzņēmumi Plastel Corp. un ''Piston Ring Mfg. Co.'' 1972. gadā SCI Metals un SCI Plastics apvienoti mātes uzņēmumā. 1976. gadā SCI iegūva pasūtījumus no IBM. 1980. gados SCI kļuva par IBM lielāko apakšuzņēmēju, kas SCI nodrošināja 40 % no ieņēmumiem. 1980. gados uzņēmums sāka izlaist gala produktus (datorus, rūpnieciskās automātikas iekārtas, medicīnas instrumentus).
1990. gados uzņēmums ražoja Commodore Amiga datorus Eiropas tirgum. 1990. gados datoru tirgus izmainījās: kritās komponentu cenas un daļa pasūtītāju lauza līgumus.
Sanmina
1980. gadā Milan Mandarić un Jure Sola dibināja uzņēmumu Sanmina, lai ražotu iespiedplates. 1980. gadu beigās sākts ražot mātes plates un citi komponenti.
Apvienošanās
2001. gada decembrī Sanmina apvienojās ar SCI Systems ar nosaukumu Sanmina-SCI Corporation. Drīz pēc tam tika iegādāts elektronikas ražotājs E-M Solutions. 2002. gada sākumā Sanmina-SCI nopirka Viking Interworks.
2012. gada 15. novembrī uzņēmums nomainīja nosaukumu uz Sanmina Corporation.
Njevesa Garsija
Njevesa Garsija Visente (es; dzimusi ) ir Spānijas starptautiskā meistare šahā (1978).
Biogrāfija
Divas reizes piedalījusies Pasaules šaha čempiones izcīņas cikla starpzonu turnīros: 1979. gadā Alikantē dalījusi 9.-10. vietu, bet 1982. gadā Tbilisi dalījusi 4.-6. vietu un bijusi tuvu iekļūšanai pretendentu mačos.
Pārstāvējusi Spānijas komandu lielākajos komandu šaha turnīros:
Par panākumiem turnīros FIDE 1978. gadā Garsijai piešķīra starptautiskās meistares (WIM) nosaukumu.
UBAKUSAT
UBAKUSAT (UBAK-3U-SAT) bija Turcijas nanopavadonis, ko izstrādāja Stambulas Tehniskās universitātes studenti. Tas ir paredzēts eksperimentālu tehnoloģiju pārbaudei un Zemes attēlu uzņemšanai. Kosmiskais aparāts orbītā tika palaists 2018. gada aprīlī ar kravas kuģi Dragon lidojumā SpaceX CRS-14 uz Starptautisko kosmosa staciju. 2018. gada maijā to no stacijas palaida brīvā lidojumā. Tas darbojās dažus mēnešus.
Pavadonis veidots CubeSat 3U standartā ar izmēriem 10 * 10 * 34 cm un masu 3,3 kg. Tam ir lineārais retranslators radioamatieru radio retranslācijai, līdzīgs tam, kas bija uzstādīts 2013. gadā palaistajā pavadonī TURKSAT-3USAT. Kosmiskajā aparātā ir eksperimentāla karte TAMSAT Simplesat, kas mēra radiāciju no kosmosa.
Japānas valdība un Stambulas Tehniskā universitāte 2016. gada 8. septembrī Ankarā parakstīja līgumu par UBAKUSAT izstrādi un palaišanu. Kosmisko aparātu izgatavoja Stambulas Tehniskās universitātes Aviācijas un kosmonautikas fakultātes Kosmosa sistēmu izstrādes un testēšanas laboratorijas studenti. Tehnisko atbalstu sniedza Turcijas Transporta, sakaru un jūras ministrija sadarbībā ar Japānas Aerokosmisko aģentūru JAXA un Kjusju tehnoloģiju institūtu. Palaišanas izmaksas sedza Japānas valdība. UBAKUSAT ir otrais pavadonis, ko būvējuši Stambulas Tehniskās universitātes studenti. Pirmais bija ITUpSAT1, kas orbītā tika palaists 2009. gadā.
Lidojuma gaita
UBAKUSAT tika palaists 20:30 UTC ar nesējraķeti Falcon 9 Full Thrust no Kanaveralas zemesraga Gaisa spēku stacijas starta laukuma SLC-40. Tas atradās kravas kuģa Dragon SpaceX CRS-14 hermētiskajā kravas telpā. Kravas kuģis Starptautisko kosmosa staciju sasniedza 4. aprīlī.
11. maijā UBAKUSAT tika palaists brīvā lidojumā no Kibo moduļa; operāciju veica Japānas kosmonauts Norišige Kanai. 2018. gada vidū tas pārtrauca darboties.
2021. gada 3. janvārī UBAKUSAT nogāja no orbītas un sadega Zemes atmosfērā.
Čebačeki
Čebačeki, čebačeku ģints (Pseudorasbora) ir grunduļu dzimtas (Gobionidae) ģints, kas apvieno 5 zivju sugas. Šīs ģints zivis mājo Austrumāzijā (Ķīnā, Korejā, Japānā un Sibīrijā), bet Amūras čebačeks introducēts arī Eiropas upēs un ezeros, kuros kļuvis par invazīvu zivju sugu. Ķermenis čebačekiem ir samērā slaids, no sāniem nedaudz saplacināts. Mute vērsta uz augšu.
Latvijā
Latvijā, iespējams, mājo viena šīs ģints suga — Amūras čebačeks (Pseudorasbora parva). Kopā ar balto amūru, melno amūru, balto platpieri un raibo platpieri ievests un iedzīvojies Lietuvā, Ukrainā, Moldāvijā un vairākās citās Austrumeiropas valstīs. Latvijā savvaļas populācijas izveidošanās nav zināma, bet tā ir Iespējama, īpaši dīķsaimniecību tuvumā, kur tiek audzēts baltais un melnais amūrs, kā arī baltais un raibais platpieris.
Sistemātika
Čebačeku ģints (Pseudorasbora)
Potsdamas-Mitelmarkas apriņķis
Apriņķis robežojas ar Brandenburgas Hāfellandes un Teltovas-Flēmingas apriņķiem, Brandenburgu pie Hāfeles, Potsdamu, Berlīni, kā arī Saksijas-Anhaltes Vitembergas, Anhaltes-Biterfeldes un Jērihoverlandes apriņķi.
Potsdamas-Mitelmarkas apriņķis iedalās 5 pilsētās un 14 kopienās. Pilsētas ir Bādbelciga, Bēlica, Teltova, Treienbrīcene un Verdere (Hāfele), bet kopienas — Groskreica, Kleinmahnova, Klosterlēnina, Mihendorfa, Nutetāle, Švīlovzē, Štānsdorfa, Vīzenburga un Zedinerzē bez sīkāka iedalījuma, kā arī Bēczē, Brika, Cīzara, Nīmegka un Vustervica ar sīkāku iedalījumu.
Panamas karognesēji olimpiskajās spēlēs
Šajā uzskaitījumā apkopoti Panamas pārstāvji un sportisti, kas olimpisko spēļu oficiālajās ceremonijās nesuši valsts karogu.
Pirmo reizi Panama olimpiskajās spēlēs piedalījās 1928. gadā. Līdz šim tā ir piedalījusies tikai vasaras olimpiskajās spēlēs.
Eugenijs
Eugenijs (la) var būt:
The Kids Will Take Their Monsters On
The Kids Will Take Their Monsters On ir amerikāņu rokgrupas Automatic Loveletter otrais studijas albums, kas izdots, sadarbībā ar ierakstu kompāniju Paper and Plastick.
Atšķirībā no iepriekšējiem izdevumiem, šis albums pilnībā sastāv no akustiskās mūzikas.
Trešais skaņdarbs, "Black Ink Revenge" sākotnēji tika sacerēts grupas debijas albumam Truth or Dare, bet ierakstu kompānijas iebildumu dēļ tā tika pārveidota un pārsaukta par "My Goodbye". Abos skaņdarbos ir saskatāmas vārdu līdzības.
Lužņiku stadions
Lužņiku stadions (ru) ir sporta stadions Maskavā, Krievijā. Ar 78 360 skatītāju sēdvietām tas ir lielākais stadions Krievijā. Lužņiku stadions ietilpst Lužņiku olimpiskajā kompleksā.
1982. gada traģēdija
1982. gada 20. oktobrī Lužņiku stadiona gaitenī, skatītājiem pēc futbola spēles starp Maskavas "Spartak" un HFC Haarlem pametot tribīnes, pūlī tika nospiesti 66 cilvēki. Šī traģēdija tiek uzskatīta par smagāko šāda veida negadījumu Krievijas un PSRS sporta vēsturē.
Junuss Musā
Junuss Dimoara Musā (en, dzimis ) ir ASV futbolists, spēlē pussarga pozīcijā, ASV futbola izlases dalībnieks. Kopš 2023. gada Musā pārstāv Itālijas futbola čempionāta A sērijas komandu AC Milan.
Dzimis ASV, vecāki cēlušies no Ganas. Lielāko daļu bērnības pavadījis Itālijā un Anglijā, kuras dažādu vecumu jauniešu izlases viņš pārstāvēja. 2020. gadā debitējis ASV futbola izlases sastāvā.
Sasniegumi
ASV
Eižens
Eižens var būt:
Eugenijs IV
Pāvests Eugenijs IV (la), īstajā vārdā Gabriēle Kondulmers (it; dzimis 1383. gadā, miris ), bija Romas pāvests no 1431. gada līdz savai nāvei 1447. gadā. Pagaidām pēdējais Romas pāvests ar šādu vārdu.
Dzimis Venēcijā bagātu tirgotāju ģimenē. Pāvests Gregors XII, kuram Eugenijs bija māsasdēls, iecēla viņu par Sjēnas bīskapu. Tika ievēlēts par pāvestu 1431. gada konklāvā. Tūlīt pēc pāvesta kronēšanas Romā izcēlās ietekmīgās Kolonnu ģimenes vadīti nemieri, kas tika apspiesti. Pontifikāta laikā Eugenijs IV konfliktēja ar Bāzeles koncilu, 1438. gadā sasaucot Ferāras-Florences koncilu. 1439. gadā Bāzeles koncils Eugeniju atcēla no amata, ievēlot antipāvestu Fēliksu V, tomēr konfliktā uzvaru guva Eugenijs IV.
Vingrošana 1896. gada vasaras olimpiskajās spēlēs — kāpšana virvē vīriešiem
Kāpšana virvē vīriešiem bija viena no astoņām vingrošanas disciplīnām, kas bija iekļautas 1896. gada vasaras olimpisko spēļu programmā. Tā bija arī viena no 6 individuālajām sporta vingrošanas disciplīnām.
Virvē kāpšanas sacensības tika aizvadītas 10. aprīlī un tās notika Panatinaiko stadionā. Tajās startēja 5 sportisti no 4 valstīm. Virves garums, kurā bija jākāpj, bija 14 metri. Rezultāta vērtēšanā tika ņems vērā kāpšanas laiks un kāpšanas stils.
Par pirmo olimpisko čempionu šajā disciplīnā kļuva un zelta medaļu ieguva Grieķijas sportists Nikolajs Andriakopuls. Arī sudraba medaļu izcīnīja Grieķijas sportists Toms Ksenakis, bet bronzas medaļu izcīnīja Vācijas sportists Fricis Hofmanis.
Šīs medaļas piešķīra Starptautiskā Olimpiskā komiteja ar atpakaļejošu datumu. Spēļu laikā uzvarētājiem tika piešķirta sudraba medaļa, bet turpmākās vietas netika apbalvotas.
Anrī Leklērs
Leklerks 1900. gada vasaras olimpiskajās spēlēs startēja jāšanas konkūra sacensībās. Šajā disciplīnā viņš startēja ar diviem zirgiem Extra-Dry un Gilles. Taču ne ar vienu no zirgiem nav zināms viņa iegūtais rezultāts.
Kahramanmaraša
Kahramanmaraša (tr, ) ir pilsēta Turcijas dienvidos, Kahramanmarašas ilā. 2012. gadā Kahramanmarašā dzīvoja 444 tūkstoši iedzīvotāju. Pilsēta atrodas auglīgā līdzenumā pie Ahiras kalniem, uz ziemeļaustrumiem no Adanas.
Kurts Tuholskis
Kurts Tuholskis (dzimis, miris ) bija Veimāras republikas laikā ietekmīgs kreisi noskaņots vācu žurnālists, satīriķis un rakstnieks.
Kopā ar domubiedru Kārli fon Osecki vadīja nedēļas žurnālu Die Weltbühne. Principiāls nacistu pretinieks. 1933. gadā pēc nacistu nākšanas pie varas Kurta Tuholska darbi tika apzīmēti kā "deģeneratīvā māksla" un aizliegti, bet pašam Tuholskim tika atņemta Vācijas pilsonība. 1935. gadā emigrācijā Zviedrijā Tuholskis izdarīja pašnāvību.
Enna Heidona-Džonsa
Enna Heidona-Džonsa (en; dzimusi ) ir bijusī angļu tenisiste, 1960. gadu viena no sieviešu tenisa līderēm, trīskārtēja Grand Slam vienspēļu uzvarētāja, pieckārtēja Grand Slam uzvarētāja sieviešu un jauktajās dubultspēlēs, divkārtēja Fed Cup fināliste Lielbritānijas komandas sastāvā, galda tenisā - 1957. gada pasaules čempionāta fināliste, Starptautiskās tenisa slavas zāles locekle kopš 1985. gada.
Brocēnu ģerbonis
Brocēnu pilsētas ģerbonis ir viens no Brocēnu pilsētas oficiālajiem simboliem. Apstiprināts 2000. gadā.
Heraldiskais apraksts
Ģerboņa vairogs ir sadalīts divās daļās ar diagonālu pakāpienveida dalījumu. Augšdaļa ir tumši zilā krāsā, kas simbolizē Cieceres ezeru, ar baltu ūdensrozi uz zaļas lapas. Apakšdaļa ir sudraba krāsā un tā apzīmē pilsētas vērtīgās izejvielas — kaļķakmeni un mālu.
Sīmašas
Sīmašas (arī Sīmošas) ir ciems Madonas novada Dzelzavas pagastā. Atrodas pagasta centrālajā daļā.
Apdzīvotā vieta atrodas nomaļus no valsts autoceļiem, pie Pļaviņu—Gulbenes dzelzceļa.
Sinigrīns
Sinigrīns ir sērglikozīdu klasei piederošs glikozīds, kuru veido β-glikopiranoze (glikons), kam caur divvērtīgā sēra tiltiņu piesaistīts sarežģītas uzbūves aglikons, kura sastāvā ir alilgrupa un sulfātgrupa, kā arī slāpeklis imīda grupējuma formā. Sastopams atsevišķu kāpostu dzimtas augos kā Briseles kāposti, brokoļi un melno sinepju sēklās. Sinigrīnu saturošajām auga šūnām tiekot pārplēstām vai kā citādāk bojātām, enzīms sinigrināze sinigrīnu sašķeļ D-glikozē, kālija hidrogēnsulfātā un alilsinepju eļļā (alilizotiocianātā), kas veido sinepju un mārrutku raksturīgi aso garšu un smaržu.
Uldis Auseklis
Biogrāfija
U. Auseklis beidzis Ļaudonas vidusskolu (1962) un Latvijas Valsts Universitātes Latviešu valodas un literatūras nodaļu (1967). No 1966. līdz 1973. gadam strādājis Raiņa Literatūras un mākslas vēstures muzejā, no 1973. līdz 1982. gadam izdevniecības "Liesma" Mūzikas un mākslas literatūras izdevumu redakcijā, no 1982. līdz 1985. gadam Bērnu literatūras redakcijā, no 1985. līdz 1989. gadam bijis izdevniecības vadītājs. No 1990. līdz 1992. izdevniecības "Sprīdītis" galvenais redaktors. 1992. gadā nodibinājis apgādu "Garā pupa", kurā izdotas galvenokārt grāmatas bērniem un mēnešraksts "Kurmītis".
Literāras publikācijas no 1959. gada. Izdoti dzejoļu krājumi bērniem "Mēness platmalē" (1991), "Kaķis ada zeķes zaķim" (1995), "Pulkstenis bonbongas dala" (1997), "Ķirbis saķēris iesnas" (2001), "Še tev sauja piparkūku" (2005), "Kaķēns margrietiņās" (2016) un citas, kā arī dzejas grāmatas pieaugušajiem "Nopūt tumsu" (1995), "Nenopūt nojautas" (1999) un "Saplaukst puķes retas - trioletas" (2002), "Man ir brīsniņš gaiša laika" (2012), "Tik krāsas dzirkst klusāk" (2016). Bērnu dzejas almanaha "Garā pupa" sastādītājs (1983-1988, 1990, 1991, 1994, 1998). Sastādījis vairākas bērnu grāmatas, tulkojis no krievu valodas.
Latvijas Rakstnieku savienības biedrs (1995). 1997. gadā saņēmis Pastariņa prēmiju par grāmatu "Kaķis ada zeķes zaķim". Saņēmis Literatūras gada balvu par grāmatu "Kaķēns margrietiņās" un Autortiesību bezgalības balvu par dziesmu "Piparkūkas danco" (2017). Saņēmis grāmatu mākslas konkursa "Zelta ābele 2018" balvu par mūža ieguldījumu Latvijas grāmatniecībā. Apbalvots ar Atzinības krustu (4. šķira, 2019).
Ķīmiskais savienojums
Ķīmiskais savienojums ir ķīmiskā viela, kas sastāv vismaz no diviem savstarpēji saistītiem elementiem, kuru masa ir noteiktā attiecībā. Iespējami arī mainīga sastāva savienojumi, kam nav spēkā sastāva nemainības un vienkāršo attiecību likumi.
Ķīmiskie savienojumi veidojas ķīmiskajās reakcijās no individuāliem ķīmiskajiem elementiem; reaģējot ķīmiskajiem elementiem ar ķīmiskajiem savienojumiem; vai arī, savā starpā reaģējot citiem ķīmiskajiem savienojumiem.
Iegūtajiem savienojumiem ir citas īpašības nekā vielām, no kurām savienojums iegūts.
Grundulis
Grundulis (Gobio gobio) ir neliela auguma grunduļu dzimtas (Gobionidae) saldūdens zivs, kas plaši sastopama Eiropas mērenajā joslā. Kādreiz uzskatīja, ka grundulis mājo arī Āzijā, areālam plešoties līdz Korejas pussalai, tomēr mūsdienās areāla austrumu un dienvidu robeža ir neskaidra. Visticamākais, ka Kaspijas jūras un Melnās jūras dienvidu baseina grunduļi, kā arī Āzijā dzīvojošie pieder citām sugām. Makšķernieki grunduli izmanto kā ēsmas zivtiņu, tādējādi tas tiek mākslīgi izplatīts.
Izplatība
Grundulis sastopams lielākajā daļā Eiropas, sākot ar Atlantijas okeāna krastu rietumos, izplatībai turpinoties Ziemeļu un Baltijas jūras upju baseinos, Lielbritānijas austrumdaļu ieskaitot, Eiropas ziemeļos sasniedzot 61° ziemeļu paralēli. Tas ir introducēts Itālijā, Īrijā, Velsā un Skotijā. Nav sastopams Pireneju pussalā un Francijas dienvidos.
Latvijā
Latvijā grundulis sastopams daudzās upēs un ezeros, kā arī Rīgas līča piekrastē upju grīvu tuvumā. Nelielos vai stipri aizaugušos, īpaši slēgtos ezeros parasti nav sastopams.
Izskats
Grundulis ir neliela saldūdens zivs. Tā garums parasti ir 9—13 cm, ļoti reti pārsniedzot 15 cm garumu. Maksimālais ķermeņa garums iespējams 25 cm, svars 350 g. Latvijā grundulis aug līdz 16 cm, sasniedzot 37 g masu. Ķermenis grundulim ir slaids, šķērsgriezumā ieapaļš. Galva proporcionāli plata un saplacināta ar pagarinātu purna daļu, acis novietotas augstu, pie pašas galvas virsas. Mute vērsta uz leju. Apakšžoklis īsāks par augšžokli. Mugura zaļganbrūna vai zaļganpelēka, sāni un vēders sudrabaini. Gar sāniem garenvirzienā 6—14 brūnganmelni plankumi. Muguras spura un astes spura dzeltenīga ar sīku, tumšu plankumu rindām. Katrā mutes kaktiņā tam ir viens tausteklis. Rīkles zobi divās rindās. Tie ir koniski ar viegli ieliektiem galiņiem. Grundulim ir salīdzinoši lielas zvīņas, un uz sānu līnijas ir 39—45 zvīņas. Grundulim ir arī salīdzinoši liels peldpūslis. Pirms nārsta tēviņiem uz ķermeņa izveidojas nārsta kārpiņas.
Uzvedība un barība
Grundulis mājo dažādās saldūdens tilpnēs ar smilšainu vai grants gultni. Tas sastopams gan nelielos, straujos kalnu avotos, gan lielās zemieņu upēs un ezeros. Uzturas baros grunts tuvumā. Ziemā koncentrējas bedrēs. Tālas migrācijas neveic. Grundulis barojas ar kukaiņu kāpuriem, moluskiem un vēžveidīgajiem. Parasti aktīvs dienas laikā, bet, ja regulāri tiek traucēts, īpaši ar plēsīgo zivju uzbrukumiem, mēdz pielāgoties un izmainīt barošanās laiku, barojoties krēslas stundās. Grundulis izdod pīkstošas skaņas, ar kurām tas sazinās ar citiem savas sugas īpatņiem.
Makss Stainers
Maksimilians Rauls Šteiners (de, pazīstams kā Makss Stainers (en); dzimis, miris ) bija Austrijas ebreju izcelsmes amerikāņu kino un teātra mūzikas komponists. Trīskārtīgs Oskara balvas kinomūzikā ieguvējs.
Dzimis Vīnē, jau bērnībā demonstrēja muzikālas dotības. Piecpadsmit gadu vecumā kļuva par profesionālu komponistu. No 1904. līdz 1914. gadam strādāja Anglijā, vēlāk devās uz ASV. No 1914. līdz 1929. gadam strādāja Brodvejā, vēlāk pārceļoties uz Holivudu.
Makss Stainers sarakstījis mūziku vairāk nekā 300 kinofilmām. 24 reizes nominēts Oskara balvai, bet saņēmis to trīsreiz - 1935. gadā par mūziku Džona Forda filmai The Informer, 1942. gadā - Ērvinga Rapera filmai Now, Voyager, bet 1944. gadā - par mūziku Džona Kromvela filmai Since You Went Away. Radījis mūziku tādām klasiskajām Holivudas filmām Vējiem līdzi un Kasablanka.
Jonu saite
Jonu saite ir ķīmiskā saite, kas veidojas, diviem pretēji lādētiem joniem pievelkoties. Galvenokārt tā rodas savienojumos, kas sastāv no metālu un nemetālu joniem. No joniem veidotās cietās vielas sauc par jonu kristāliem. Jonu telpisko izvietojumu jonu kristālā sauc par jonu kristālrežģi.
Jonu saite var pastāvēt gan starp joniem, kurus veido tikai viens atoms, gan starp joniem, kurus veido vairāki atomi, kas savā starpā saistīti ar kovalento saiti.
Par jonu saites garumu uzskata atsevišķo atomu jonu rādiusu summu.
Jonu saite ir spēcīgāka, ja atsevišķo jonu rādiusu summa ir mazāka un ja lielāka ir jonu valence (vērtība). Jo spēcīgāka jonu saite, jo lielāka kristāliskā cietība un mazāka tā šķīdība.
Greiema sala
Greiema sala (en) var būt:
Greiema sala (Nunavuta)
Greiema sala (en) ir neapdzīvota sala Kanādas ziemeļos Karalienes Elizabetes salu arhipelāgā.
Ģeogrāfija
Atrodas Kanādas Arktiskā arhipelāga Karalienes Elizabetes salu grupā. Izvietojusies Norvīdžena līča centrā. Ap 4 km plats šaurums dienvidrietumos to atdala no nelielās Bekingemas salas. Greiema salas reljefs pārsvarā līdzens, līdz 174 m augsts pacēlums salas ziemeļaustrumos. Augstākajās vietās nelieli ledāji.
Franss Emils Sillanpē
Franss Emils Sillanpē (fi; dzimis, miris ) bija somu rakstnieks, kurš saņēma Nobela prēmiju literatūrā 1939. gadā. Viņa darbi pieder pie psiholoģiskā reālisma žanra. Sillanpē atveidoja cilvēku kā mazu, bet neatņemamu daļu no Visuma. Viņa personāži — pa lielākai daļai lauku ļaudis — dzīvo vienoti ar zemi un saules enerģiju, pakļaujoties savam liktenim ar rāmu vienaldzību.
Biogrāfija
Franss Emils Sillanpē dzimis zemnieku ģimenē Hemēnkiro (Hämeenkyrö) pašvaldības (Kierikkala) ciemā Somijas dienvidrietumos. Viņa tēvs Franss Henriks Koskinens bija lauku strādnieks, bet māte Lovīsa Vilhelmīna Mēkelā — kalpone. Neskatoties uz trūcīgu situāciju, ģimene ietaupīja naudu, lai nosūtītu dēlu Tamperes ģimnāzijā. Pēc ģimnāzijas beigšanas 1908. gadā Franss Emils iestājās Helsinku Universitātē studēt medicīnu.
Šajā periodā Sillanpē pieņēma tā sauktās Jaunās Somijas kustības idejas. Universitātē viņš iepazinās ar Augusta Strindberga, Osvalda Špenglera un Tolstoja darbiem, Ernesta Hekela bioloģisko teoriju, simbolista Morisa Meterlinka dzeju un norvēģa Knuta Hamsuna rakstiem.
1913.gadā Sillanpē pameta studijas un atgriezās mājās, lai veltītu sevi lauksaimniecībai un rakstīšanai, un pat kādu laiku plānoja kļūt par žurnālistu. 1914.gadā viņš apceļoja Zviedriju un Dāniju, sadarbojoties ar laikrakstu Uusi Suometar. 1916.gadā iznāk viņa pirmais romāns "Dzīve un saule" (Elama ja Aurinko), kam gadu vēlāk sekoja "Cilvēkbērni dzīves virpulī" (Ihmislapsia elämän saatossa) — īso stāstu krājums, kurā centrālais tēls ir pieticīgas izcelsmes students.
Somijas pilsoņu karš ir Sillanpē pirmā nozīmīga darba "Tikumīga nabadzība" (Hurskas kurjuus, 1919) pamatā, kas atspoguļo rakstnieka ambivalentu viedokli par kara notikumiem — kaut gan viņš bija atbalstījis Balto armiju, viņš apzinājās, ka uzvara izraisīs nepamatotu vardarbību. Romāna galvenais varonis — trūcīgs pusgraudnieks Juha Toivola — tiek notiesāts par slepkavību, kurā viņš nav vainīgs. Nabadzības filozofijas tēma ir viena no Sillanpē daiļrades pamatlīnijām, kas šajā darbā arī attīstīta, atsaucoties uz tajā pašā laikā iztulkoto uz somu valodu Meterlinka "Pazemīgo dārgumu" (Le trésor des humbles).
1931.gadā tika publicēts viens no pazīstamākajiem Sillanpē darbiem, romāns "Jaunava Silja" - citos tulkojumos "Kalpone Silja" - (Nuorena nukkunut, 1931), kura literārā vērtība tiek pielīdzināta T.Manna "Budenbrokiem" un Džona Golsvertija "Forsaitu teikai". Tam sekoja 1932. gadā "Vīrieša ceļš" (Miehen tie) un 1934.gadā "Cilvēki vasaras naktī" (Ihmiset suviyössä) — īss romāns par to, kā notikumu virkne sasaista kādas cilvēku grupas likteņus vasaras brīvdienas laikā. Šo triju grāmatu tulkojums vairākās valodās atnesa rakstniekam starptautisku atzinību un nostādīja viņu kā reālu kandidātu Nobela prēmijai.
Sākoties Otrajam pasaules karam, Sillanpē publicēja Somijas Sociāldemokrātiskās partijas laikrakstā savu "Ziemassvētku vēstuli diktatoriem" — Hitleram, Staļinam un Musolīni - 1938.gadā. Šī raksta vācu tulkojums tika izņemts no pārdošanas. Ziemas kara sākumā Sillanpē sacerēja vārdus Aimo Mustonena maršam, kas ieguva lielu atzinību.
Zviedru valodā tulkotu stāstu izlase "Ceļojums uz Kvarnbēkenu" (Färden till Kvarnbäcken) atkal piesaistīja Sillanpē Nobela komitejas interesi un 1939. gadā balsošanā viņa vārds izvirzījās pirms Hermaņa Heses un Johana Hīzinga. Lai saņemtu balvu, kā arī savāktu naudu humanitāriem nolūkiem, rakstnieks devās uz Zviedriju un palika tur gandrīz līdz kara beigām.
Viņa veselība ievērojami pasliktinājās sakarā ar alkoholismu un nervu sabrukumu, 1941-1943. gadā viņš piespiedu kārtā tika hospitalizēts.Nākamajos gados viņa uzstāšanās radio, atmiņas un sprediķi, kas kļuva par nemainīgu tradīciju Ziemassvētku vakarā, atnesa "vectēvam Sillanpē" (Grandpa Sillanpää) daudz lielāku popularitāti tautā, nekā viņa literatūras sasniegumi. Turpretim Nobela prēmijas vēsturē viņš tiek uzskatīts par vienu no tās visvairāk aizmirstajiem laureātiem.
Pols Raizers
Pols Raizers (en; dzimis ) ir amerikāņu aktieris, komiķis un televīzijas scenārists.
Pazīstams pēc Maikla Teilora lomas 1980. gadu situāciju komēdijseriālā My Two Dads, Pola Bačmena lomas NBC seriālā Mad About You, Modela lomas 1982. gada kinokomēdijā Diner, Kārtera Bērka lomas 1986. gada filmā "Svešie" (Aliens), detektīva Džefrija Frīdmena lomas filmās "Beverlihilsas policists" (1984) un "Beverlihilsas policists 2" (1987). Tomēr plašāku atpazīstamību Raizers ieguva pēc Džima Nīmana lomas 2014. gada filmā "Atsitiens" un doktora Sema Ouensa lomas Netflix zinātniskās fantastikas šausmu seriālā Stranger Things. Vēl filmējies filmās "Ērmotie ļaudis" (2009), Life After Beth (2014) un piedalījies Saturday Night Live (1995)
Sosnauka
Sosnauka, agrāk — Sasnauka, ir apdzīvota vieta Augšdaugavas novada Dvietes pagastā. Atrodas pagasta dienvidaustrumu daļā Daugavas kreisajā krastā 6 km no pagasta centra Dvietes, 25 km no novada centra Daugavpils un 208 km no Rīgas.
Belgradas Nikola Teslas lidosta
Belgradas Nikola Teslas lidosta ir starptautiskā lidosta, kas apkalpo Serbijas galvaspilsētu Belgradu, atrodoties aptuveni 18 kilometrus no Belgradas centra. Tā ir lielākā lidosta Serbijā. To kā savu bāzes lidostu izmanto Serbijas nacionālā aviokompānija Air Serbia, kā arī Ungārijas zemo cenu lidsabiedrība Wizz Air.
Lidostu atklāja Dienvidslāvijas prezidents Josips Brozs Tito. 20. gadsimta 90. gados lidosta stagnēja Dienvidslāvijas karu dēļ, kā arī ANO sankciju Serbijai un Melnkalnei dēļ. 2006. gadā lidosta tika pārdēvēta par godu Nikola Teslam, serbu izcelsmes izgudrotājam.
Oto Vallahs
Oto Vallahs (de; dzimis, miris ) bija vācu ķīmiķis.
1910. gada Nobela prēmijas ķīmijā laureāts par pētījumiem aliciklisko savienojumu ķīmijā. Viens no terpēnu pētniecības pionieriem. Beidzis Getingenes Universitāti, pasniedzis Bonnas, vēlāk Getingenes Universitātē.
Burgasas apgabals
Burgasas apgabals (bg) ir apgabals Bulgārijas dienvidaustrumu daļā, nosaukts tā galvenās pilsētas — Burgasas — vārdā. Tas robežojas ar Varnas un Šumenas apgabalu ziemeļos, Slivenas un Jambolas apgabalu rietumos, Turciju dienvidos, bet austrumos to apskalo Melnā jūra.
Pārskats
Tas pēc platības ir lielākais Bulgārijas apgabals — 7748.1 km² un sadalīts trīspadsmit pašvaldībās, bet tā kopējais iedzīvotāju skaits ir 409,018 (2011. gada februāris).
Burgasas apgabalā atrodas UNESCO Pasaules mantojuma objekts — senā Nesebaras pilsēta, kas atrodas uz akmeņainas pussalas Melnajā jūrā un ir vairāk nekā 3000 gadus veca. 6. gadsimtā p.m.ē. pilsēta kļuva par grieķu koloniju. Pilsētas paliekas, kas datējamas galvenokārt no hellēnisma perioda ietver Akropoles templi Apollo, agoras un Trāķijas sienu nocietinājumus. Vēl viena grieķu kolonija Debeltosa atradās pie Sredeckas upes, kas ietek Mandrenskas ezerā. Starp citiem pieminekļiem ir Stara Mitropolia bazilika un cietoksnis, kas būvēts viduslaikos. Pilsēta bija viena no svarīgākajām Bizantijas pilsētām Melnās jūras rietumu krastā. Apkārtnē atrodamas arī koka mājas, kas būvētas 19. gadsimtā un ir tipisks Melnās jūras arhitektūras piemērs.
Apgabalā atrodas Bulgārijas lielākais ezers — Burgasas ezers.
2021. gada Limbažu novada domes vēlēšanas
'''2021. gada Limbažu novada domes vēlēšanas''' notika 2021. gada Latvijas pašvaldību vēlēšanās. Vēlēšanās Limbažu novada domē tika ievēlēti 15 deputāti. Vēlēšanās piedalījās 8 kandidātu saraksti, kas kopā sastāvēja no 135 kandidātiem.
Vēlēšanu norise
Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.
Tiesības piedalīties Limbažu novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Limbažu novada administratīvajā teritorijā 90 dienas pirms vēlēšanu dienas, vai kuriem Limbažu administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).
Ievēlētie deputāti
Ievēlēto deputātu saraksts tika uzināts pēc vēlēšanu rezultātu apstiprināšanas.
Spermatoģenēze
Spermatoģenēze ir vīrišķo dzimumšūnu (spermatzoīdu) attīstīšanās.
To iedala 4 periodos: